Dronovi
Dronovi ili Kull ratnici su izmišljena vrsta iz američke televizijske serije Stargate SG-1. Predstavljaju bića vještački uzgojena da bi služila Goa'uldu Anubisu kao njegova lična vojska. U njihovim tijelima su također implementirani simbionti. Međutim za razliku od drugih simbionata, koji posjeduju genetičko znanje, ovi simbionti su stvoreni bez njega. Goa'uldska kraljica koja ih liježe radi u dogovoru sa Anubisom, i ostavlja simibionte praznih umova, zbog čega su oni veoma pogodni za manipulaciju od strane Anubisa. Izuzetno su snažni i pokretljivi. Svaki dron nosi zaštitno odjelo, koje je otporno na ljudsko i goa'uldsko oružje. Naime, ono je dizajnirano da apsorbira svu energiju udara. Jedini način da ih se ubije je uz pomoć oružja koje je dizajnirano na osnovu znanja Drevnih.